Eldrekjendiser gjør opprør mot politikernes løftebrudd

- OPPRØRENDE: Lise Fjeldstad (72) er opprørt over løftebruddene i eldreomsorgen. VG møtte skuespillerinnen i Uranienborgparken i Oslo torsdag ettermiddag. Foto: Espen Braata

Lise Fjeldstad: - Jeg er redd selv for hvor jeg skal ende

Skuespiller Lise Fjeldstad (72) sier det er en hån mot norske eldre at politikerne stadig bryter sine løfter om enkeltrom.

Lars M. Glomnes

Bjørn Haugan

Frank Ertesvåg

Maria Lekve

Oppdatert 26. august 2011

Artikkelen er over ni år gammel

- Det er skammelig at de som har behov ikke får sykehjemsplass. Med alle pengene vi har her i landet kan vi kjøpe halve London, men å få skikk på eldreomsorgen, det klarer vi ikke, sier Lise Fjeldstad (72) til VG.

FØLG VALGET PÅ FACEBOOK HER

VG, torsdag 25. august 2011.

Den folkekjære skuespilleren reagerer kraftig på situasjonen for de eldre og på historien VG fortalte i går om 100 år gamle Aagot: Med åtte brudd i ryggen måtte hun vente ni måneder på sykehjemsplass (se faksimile).

LØFTEBRUDDET: Har lovet enerom i 20 år

- Det er forferdelig å se, og det er jo noe en snakker om hele tiden, men som går fryktelig langsomt. De gamle blir jo redde, og jeg er redd selv for hvor jeg skal ende, sier Fjeldstad.

- Eldre er sviktet

Hun er klokkeklar på at myndighetene har sviktet de eldre:

ERNA SOLBERG: - Aagot (100) bør få halv pris

- Så til de grader. Det er opprørende og en hån mot de som har stått på for det rike landet vårt, sier 72-åringen.

Hun er sprek og i god form, men kjenner flere som sliter med å få plass på sykehjem. Selv bor hun sammen med ektemann Per Sunderland (86).

VGTV: Aagot (100) ventet ni måneder på sykehjemsplass

- Han har trent hele livet og er fortsatt rimelig frisk, men vi er jo også spente på fremtiden.

Hva må fikses der du bor? SI FRA PÅ VG NETT!

- Hva er du redd for?

- Jeg regner jo ikke med at jeg blir sprekere, akkurat. Det kan bli problemer med å gå, gå i trapper, handle egen mat. Jeg vet jo at jeg blir svakere og at livet går mot en slutt. Da vil jeg jo at noen skal ta vare på meg, sier Fjeldstad.

Brutt løfte fra 1993

Hun husker hvordan Arbeiderpartiets sosialminister Grete Knutsen i 1993 lovet eldre enkeltrom innen fem år.

- Jeg skjønner ikke hvordan det ikke kan ha skjedd mer, sier Fjeldstad.

JO BENKOW: - Vi glemmer våre eldre

- SKAMMELIG: Herbjørg Wassmo (68). Foto:

En av landets mest profilerte forfattere, Herbjørg Wassmo, (68) er rystet over at rike Norge ikke tar vare på sine eldre.

- Det er skammelig. Vi kan ikke ha det slik. Vi må skape forståelse for at vi må prioritere annerledes. I dag er de harde verdiene de riktige og legale, ikke de myke. Jeg mener det ikke er krise om det går dårlig på Børsen, men det er faktisk krise når eldre trengende ikke får sykehjemsplass. Økt lønn til helsearbeiderne vil være en slik vridning, sier Wassmo.

- Trist å se

- FOR ILLE: Ingrid Espelid Hovig (87). Foto: MARIUS KNUTSEN

Norges matdronning, Ingrid Espelid Hovig (87), husker også fagre løfter. Hun kjenner flere som venter på plass.

VGTV: Her gir oldebarnet klar beskjed til Jens Stoltenberg

- Dette med enkeltrom er veldig viktig for gamle. Jeg har en venninne på snart 91 år, som gjerne vil på sykehjem, men de har bare dobbeltrom. Og så er det jo mange som ikke har plass i det hele tatt, selv om de vil bo på dobbeltrom, sier Hovig.

Hun synes det er trist å se at eldre trykkes sammen på ett rom.

- Det er for ille at noen som har jobbet hele sitt liv og bodd alene må bo sammen med en fremmed på ett rom på sine eldre dager, sier Espelid Hovig.

Vant til telt

- DUMT: Hjalmar «Hjallis» Andersen (88). Foto: Erlend Aas/Scanpix

Tidligere skøytekonge, Hjalmar «Hjallis» Andersen (88) er kjent som Kong Glad. Men han er ikke bare glad når han snakker om eldreomsorgen.

- Alle partier har vært enige om at dette med enerom skal ordnes. Da må det være sånn at kommunene ikke klarer eller vil følge opp løftene fra sentrale politikere. Derfor er det dumt å love dette når det ikke kan holdes, tordner Hjallis. Han ble opprørt da han leste om Aagot på 100 år i VG i går.

AP-RITA: - Dårligere kvalitet med to-sengsrom

Hjallis, som selv er trønder, har ennå ikke hatt behov for sykehjemsplass hjemme i Tønsberg.

- UVERDIG: Thorbjørn Berntsen (76). Foto: Frode Hansen

- Men det rykker vel nærmere. Jeg har overnattet mye i telt og sovepose, så jeg skal vel klare dette også, fleiper han.

- Vi kan ikke ha det slik at nye sykehjem står tomme fordi kommunen ikke har råd til å drive det, sier Ap-veteran Thorbjørn Berntsen (76).

- Utrolig

Rosenborg-legende Nils Arne Eggen (70), reagerer også på VGs artikkel om Aagot (100):

- Ap må sørge for at vi ikke får mange Aagot-saker. Når det er sagt vil jeg si at vi har verdens beste helsevesen. At noen må vente på sykehjemsplass er synd, men jeg tror det er vanskelig å bygge et system som er så godt at det kan unngås, sier Eggen til VG.

Tidligere langrennskonge Harald Grønningen (76) er glad for at han foreløpig har holdt seg klar og frisk nok til å bo hjemme i egen bolig i Lensvika.

Han reagerer også på Aagots historie.

- VI KAN IKKE HA DET SLIK: Kåre Willoch (82). Foto: Magnar Kirknes

- Det er slett ikke bra. Det høres utrolig ut at man ikke skal kunne skaffe et enmannsrom på et sykehjem for en slik dame, sier Grønningen.

Tidligere statsminister Kåre Willoch (82) skjønner reaksjonen fra Hjallis og de andre seniorene.

- Det er ingen tvil om at det må bygges flere sykehjemsplasser og brukes mer penger, sier Willoch (H).

Publisert: 26.08.11 kl. 10:16 Oppdatert: 26.08.11 kl. 10:46

Les også

Mer om Kommunevalget 2011